
, Aruba 5 april 2024: Bo 
tabata sa cu na fin di maart 
ultimo, Gobierno di Aruba 
(Gabinete Wever-Croes 
II) a decreta luna di april 
2024 y tur otro luna di 
april benidero como ‘Luna 
Nacional Contra Abuso di 
Mucha’? 

Cu e decreto aki 
Gobierno di Aruba ta tuma 
un paso mas y kier pidi tur 
ciudadano pa pensa un 
rato riba e problema serio 
di tanto abuso di mucha 
como abuso sexual di 
mucha. 

Parlamentario Ricky Hoek (MEP): 
GABINETE WEVER CROES I €: Il A TUMA TUR PASO NECESARIO 


PA ATENDE CU CASONAN DI ABUSO DI MUCHA (PARTI 1) 


E abuso ta causa 
un dolor profundo na e 
mucha y su famianan y lo 
tin un impacto den henter 
e bida di e mucha. 

E articulo aki ta 
forma parti di un serie 
di articulonan di loke 
Gobierno di Aruba a haci 
pa cu abuso di mucha, 
asina Parlamentario 
Ricky Hoek, di Fraccion 
di MEP a indica. 


Inicio 

Na 2017 ora cu e 
caso di e dos angelnan a 
shock henter pueblo di 
Aruba, Gabinete Wever- 
Croes I (cu recientemente a 
huramenta), a compromete 
nan mes cu extra prioridad 
lo wordo duna na e 
tematica di proteccion di 
mucha. 

Un estudio a 
demostra cu 99% di 
casonan di abuso sexual 


di mucha ta wordo cometi 
door di un miembro di 
famia of un conocir (e 
abusador). 


Accion relampago 

Den corto 
tempo despues di e 
caso lamentabel di 2017 
Gobierno a institui e 
Sociaal Crisis Plan (SPC). 
E meta principal di SPC 
ta(bata) pa reenforsa na un 
forma integral e sistema 
nacional di proteccion di 
mucha. 


Prevencion 

Prevencion ta 
den bo man y akinan 
e rol di Gobierno y e 
profesionalnan ta minimo. 
Di e forma aki Gobierno 
y profesionalnan a tuma 
hopi accion di prevencion 
den e ultimo 7 añanan 
riba diferente tereno, entre 
otro: 


1. Codigo di Proteccion cu 
a keda aproba na 2019 y a 
drenta na vigor na 2021. 
E Codigo di Proteccion ta 
un sistema di proteccion 
di 5 paso cu ta yuda e 
profesionalnan den sector 
hudicial, social, salubridad 
y ensefiansa. Por aplica 
e codigo na momento cu 
tin sospecho di abuso di 
mucha entre O te cu 18 aña. 
(www.codigodiproteccion. 
com) 

2. Curso di 'Signs of Safety" 
pa profesionalnan den 
sector social, enseñansa, 
salubridad y husticia pa 
asina tur por reconoce, 
usa mesun tecnicanan y 
raporta na forma uniforme 
ora di caso di abuso di 
mucha. 

3. Family Justice Center 
(FJC). Esakita un instancia 
central caminda lo tin 
e FJC, Slachtofferhulp, 
Jeugd & Zeden Politie 


(JZP), y e medico forensico 
cu Aruba lo tin di su mes. 
E FJC ta den construccion 
yta cumpli standardnan pa 
loke ta trata investigacion 
di casonan di abuso di 
mucha. E FJC tin entre 
otro: verhoorkamers, 
kindvriendelijke ruimtes 
(espacio special pa 
mucha), sala di control, 
sala di detencion 
di sospechosonan, 
camaranan di 
vigilancia, sistema di 
intercomunicacion y 
espacio pa medico forense. 
4. Campaña nacional 
‘Mi Mesun Heroe di 52 
episodio educativo pa 
concientisa e muchanan 
for di chikito kico por y 
kico no por. 

Den un proximo 
articulo, Parlamentario 
Hoek lo sigui elabora mas 
riba e tema importante 
aki. 


ALGUN CAS A KEDA SIN CORIENTE DESPUES CU TRUCK 
A DAL SPAANDRAAD DI PALO DI LUS 


Diabierna mainta a drenta 
informe di un accidente 
na Sero Patrishi, mesora a 
dirigi un patruya na e sitio. 
Na yegada di e patruya a 
bin compronde cu aki ta 


trata di un accidente cu 
lo a sosode den oranan di 
madruga ora cu un truck a 
pasa dal un spaandraad di 
un palo di lus y a pone cu 
coriente a bay na algun cas 


den cercania. 

Polis a tuma detayenan di e 
accidente y a avisa ELMAR 
di esaki! 


Ministro di Husticia y Asunto Social ta anuncia cu entrante 08 april 2024 segun 
Ley di Molester, durante 30 dia lo tin oportunidad pa un y tur tuma conocemento 
na Departamento di Legislacion y Asunto Huridico, Schotlandstraat 53 di un 


peticion di permiso cu a ser haci pa un instalacion di gas di 150 galon na Caya 
G.F. Betico Croes 164. Den e periodo aki tur hende por expresa por escrito nan 
desacuerdo cu dunamento di e permiso menciona. Esaki mester ta dirigi na 
Ministro di Husticia y Asunto Social mediante director di Departamento di 
Legislacion y Asunto Huridico, Schotlandstraat 53. 

MINISTER ENDY CROES TA DESEA E ALUMNONAN DI 
COLEGIO NIGEL MATTHEW HOPI EXITO CU NAN BIAHE 
EDUCATIVO NA CANADA 


Diaranson merdia, 
Minister Endy Croes 
a bishita Aeropuerto 
Internacional Reina 
Beatrix pa saluda y desea 
exito na e 80 alumnonan 
di H4 y HL2 y e diesdos 
(12) guianan di Colegio 
Nigel Matthew cu a sali di 
biahe pa Canada. 


E alumnonan a biaha di 
3 pa 10 di april, unda cu 
nan lo bishita diferente 
“college? y universidad 
cu Minister Endy Croes a 
firma un acuerdo, entre 
otro, Sheridan College, 
Bishop University, Niagara 
College, Seneca College y 
Ontario Tech University. 


E meta di e biahe educativo 


tin un miho bista di kico e 
scolnan avansa na Canada 
ta ofrece y cual estudio ta 
ricibi financiamento di 
Arubalening. Ademas di 
esaki, e studiantenan por 
experencia un otro cultura 
y clima. 


E comision organisado 
di e biahe educativo aki 
ta consisti di: hefe di 
delegacion, Sr. Ricky 
Arends, Sra. Laura de 
Cuba, kende ta encarga 
cu e administracion y Sr. 
Cedrick Kelly cu ta maneha 
e parti operacional. 


Pa conclui, Minister 
Endy Croes ta desea e 
studiantenan hopi exito 
cu e biaha educativo na 


aki ta pa e studiantenan Canada. 


Ministerio di Husticia y Asuntonan Social: 


LUNA NACIONAL DI CONSCIENTISACION CONTRA 
ABUSO DI MUCHA: CODIGO DI PROTECCION 


- En conexion cu Luna Nacional di 
Conscientisacion Contra Abuso di Mucha, 
Ministerio di Husticia y Asuntonan Social, 
conhuntamente cu Ministerio di Asuntonan 
General y demas departamento di e veld social lo 
comparti hopi informacion valioso di diferente 
instancia, departamento y proyecto cu tin 
como enfoke nos muchanan. Siguientemente 
un segmento interesante pa loke ta Codigo Di 
Proteccion. 


Codigo di Proteccion 

Bo tawata sa cu desde 1 di april 2021 Codigo 
di Proteccion a drenta na vigor y ta un sistema 
di proteccion di 5 paso pa e profesionalnan 
aplica na momento cu tin sospecho di abuso 
di mucha di O te 18 aña? Si, asina mes! Codigo 
di Proteccion ta brinda un cuadro di trabou 
uniforme unda cu profesionalnan den sector 
social, hudicial, salubridad y enseñansa sa con 


pa atende cu sospecho di abuso di mucha na un 
manera profesional, sigur y rapido. 


Pa sostene nos profesionalnan den e area 
aki, Departamento di Mucha y Hoben a 
crea un online toolkit. E toolkit ta diseña pa 
trainers, e supervisornan di Codigo, y tur e 
profesionalnan den e 4 sectornan. E toolkit ta 
trece e informacion na diferente manera. Di 
e forma aki riba e website den nos toolkit bo 
por haya casonan, videonan, documentonan y 
te hasta tipsnan practico di con pa maneha un 
situacion di abuso!Maske e website ta diseña 
pa profesionalnan, e ta keda accesibel pa tur 
miembro di comunidad cu tambe ta desea di 
sa mas. Mas conocemento un comunidad tin, 
mas asertivo y resiliente e ta bira. Di e forma 
aki nos contribui na un comunidad aun mas 
capas pa brinda siguridad y proteccion pa nos 
muchanan prospera. 


Bishita nos website www.codigodiproteccion. 
com y check out e toolkit! 


SOLODIPUEBLO(@GMAIL.COM 
CEL.385 9500 

we mainta Hues di Corte di Husticia 
a trata e caso penal cu Ministerio 
Publico a cuminsa contra e homber P. 
(27), acusa di a haci actonan inmoral 
contra 3 dama riba tres diferente 
fecha. 

SOLO DI PUEBLO por a compronde 
cu awe mainta a cuminsa cu e cambio 
di ley caminda victimanan di abuso 
por bay den Corte pa bisa Hues con 
nan a sinti. Di e tres damanan, dos a 
presenta y papia den Corte con nan a 
sinti y con nan a keda afecta. 
ACUSACIONNAN 

E acusacionnan cu Fiscal a presenta 
contra P. ta cu 28 Maart 2023 a haci 
actonan inmoral cu dama D., 26 
April 2023 a haci actonan inmoral 
cu dama B. y 28 October 2023, a haci 
actonan inmoral cu e dama G. 
FREGA CU PARTI INTIMO 
TRAS DI DAMANAN 

Ora Hues a cuminsa cu tratamento 
di e caso, el a bisa cu P. a admiti e 
caso di 28 Maart 2023 y ta desmenti 
e otro dos acusacionnan. Hues a bisa 
cu segun relato di Polis, e dama D. a 
haci denuncia riba 28 Maart 2023. El 
a bisa cu el a bay na un tienda y ora 
el a habri porta pa drenta e tienda, 
el a sinti un hende ta frega su parti 
intimo su tras. Ora el a bira, el a wak 
un homber di color cu dread logs ta 
cana bay. E dos trahadornan dama di 
e tienda a mira kico a pasa cu e dama. 
Ta asina cu Polis a haya video di e 
tienda caminda ta mira cu P. tabata 


cana tras di e dama. Polis a detene P. 
y durante interogacion a mustra P., 
e video y el a admiti cu e tabata bou 
influencia di marihuana y a haci'ée. El 
a bisa cu e kier guia di Reclasering. E 
acto inmoral aki a sosode den oranan 
di dia y na un lugar publico. Hues a 
puntra P. pakico el a hace. Segun P., 
algo a pasa cun'e den su mente cu e 
mes no ta compronde. El a bisa cu e 
ta arepenti di loke el a haci. 


Hues a mustra cu e dama B. a haci 
denuncia cu 26 April 2023, caminda 
el a bisa Polis cu el a bay na un tienda 
atardi na Oranjestad. El a cana 
bay na su auto den un parkinglot 
den John G. Emanstraat, caminda 
tabatin mas auto. Ora e tabata mey 
mey di e autonan, un homber di color 
cu dread logs para su tras. El a pensa 
cu e homber lo kier drenta e auto 
para banda di esun di dje. E homber a 
cana pasa tras di B. y a cuminsa frega 
su parti intimo contra B. E ora ey B. 
a pusk'e y grite mientras cu P. a sigui 
cana bay. B. a bay den su auto y sigui 
su tras y a graba P. riba su cellular. 
Polis a haya e video cu B. a graba y a 
confronta P. cu e video. Segun P. loke 
B. ta bisa cu no ta berdad. Segun P. 
el a pasa entre e autonan y su tas a 
dal contra B. El a bisa cu ta cu lomba 
el a pasa tras di B. E ta desmenti di 
a mishi cu su parti intimo contra e 
dama B. su atras. Hues a pidi e dama 
B. cu tabata presente pa scuch'e como 


testigo. E dama B. a desmenti loke P. 
a bisa. Segun B., ora el a bira el a mira 
P. su cara su tras y frega contra dje. E 
ora ey B. a pusb’e. P. a keda insisti cu 
e tabata cu lomba pa B. ora el a pasa 
y hasta a bisa sorry ora su tas a dal 
contra B. 

E caso 28 October 2023, e dama G. 
a haci denuncia. El a bisa cu mas o 
menos 6.30 di anochi, el a sali for 
di un lugar y tabata hincando su 
instrumentnan den auto. Na dado 
momento, el a sinti un homber ta 
frega cu su parti intimo su tras. El 
a bira puntra e homber: “ kico ta 
pasa bo”. E momento ey e homber 
a puntre si e kier ayudo. El a bisa 
cu no y despues e homber a sigui 
cana bay. G. a drenta den su auto y 
despues cu el a realiza kico e homber 
a haci, el a bay pa reclam'e pero no 
a hay'e. Su siguiente dia el a bolbe a 
mira e homber y a baha for di auto y 
a reclama e homber cu otro biaha e 
lo bay Polis. E homber a bis'e cu no 
señora ta djis kier a yud'e. G. a saca 
su potret y a manda e potret aki pa 
Polis. 

P. mes a declara na Polis cu e dia ey 
el a caba di traha y a bay busca bus. El 
a mira e dama cu su instrumentonan 
y cu e dama lo tabatin problema pa 
hinca su instrumentonan den auto. E 
ora ey P. a bay para banda di e dama 
pa ofrece su ayudo. Na dado momento 
e dama a spanta ora el a mira P. y P. 
a puntre si e mester ayudo. E dama 


i Noticia di Corte 
1 ANA DI PRISON PA HOMBER CU A FREGA 


TRES DI TRES DAMA NA LUGARNAN PUBLICO 


a bisa cu no y e ora ey P. a sigui cana 
bay busca bus. Segun P., e dama no 
a puske. Despues di algun dia, el a 
mira hende ta film'e y ta resulta cu 
ta e dama G., kende a reclame pa a 
frega na dje. 

Hues a mustra cu na Juli 2023, 
Hof a dicidi pa laga P. liber pero na 
October 2023 G. a haci denuncia y 
Fiscal a ordena pa bolbe detene P. 
PROBLEMA CU DESEO 
SEXUAL 
Hues a mustra cu tin raport di 
Reclasering cu ta bisa cu e chens 
ta grandi cu P., por bolbe haci e 
mesun cos. Nan ta conseha guia 
di Reclasering pa P. haya trabao. 
Raport di psycologo ta mustra cu 
P. lo tin un problema cu ta causa 
cu regularmente e tin problema cu 
otronan. Parce cu P. no por controla 
suemocionnan. Tambe cu P. lo ta haya 
deseo sexual diripiente y ta haci e 
cosnan aki pa calma su emocionnan. 
Ta parce cu P. ta usa marihuana pa 
baha su emocionnan. Psycologo 
ta mustra cu P. no ta pensa riba 
consecuencia di loke e ta haci. E tin 
problema di personalidad. Psycologo 
ta haya P. menos responsabel pa 
loke el a haci. E ta haya cu P. mester 
haya tratamento pa evita cu e lo 
bolbe haci cosnan asina. Psycologo 
ta conseha cu P. mester haya guia 
intensivo di Reclasering pa tempo 
largo y tratamento psycologico. 
continuacion Pag 6 


HOPI DIA SIN MIR'E NAN A HAYA SU FALTA, BOMBERO 
A KIBRA BENTANA PA POLIS DRENTA DEN E CAS! 


Diahuebs merdia a drenta informe 
cu algun hende ta preocupa 


pasobra nan tin algun dia sin mir'e 
y ta haya su falta, mesora a dirigi 
un patruya na e sitio. 


Na yegada di e patruya enberdad e 
cas ta na lock y a pidi bomberonan 
bin kibra porta of bentana pa 
drenta wak si e persona ta ok of 
no. Na yegada di bombero a kibra 


e glas di un benta y a habri esaki 
pa polis drenta. 

Na prome instante polis no a hay'e 
pero despues si y a bin compronde 
cue persona mes notabata contesta 
yamadanan di su yiu y ni kier wak 
ningun hende. Pa tur seguridad a 
pidi pa un ambulans bin control'e 
y e tabata bon di salud. 

“ARUBA PREPARANDO FUERTE PA WEGANAN 


Despues cu 
Interinsular cu a tuma 
lugar na Aruba y Bonaire, 


Weganan 


awor ta toca 
na Curaçao pa 


turno 
ricibi 
delegacion nan di Bonaire 


y Aruba pa clausura 
Weganan Interinsular 
2024. 


Weganan aki ta bay tuma 
lugar for di 11 pa 14 di 
April 2024 y e biaha aki 
lo competi den Atletismo, 
Volleyball basis school 
y Basketball voortgezet 
onderwijs. 


Muchanan ta den 
preparacion fuerte pa 
Otmar Oduber 


INTERINSULAR CURAÇAO 2024” 


Rae 


asina un biaha mas duna 
un bon presentacion na 
hermana isla Curagao. 


Keda pendiente pa mas 


informacion di IBiSA riba 
medionan social, tanto 
riba facebook y Instagram. 


MESTER ADAPTA LEYNAN Y PERMITI NOS ADULTONAN MAYOR 
SIGUI TRAHA SI NAN TA DESEA Y TIN E FORSA PA ESAKI 


Otmar Oduber ta di opnion 
cu na e momentonan aki 
tin areanan cu tin mester 
di trahadornan y ta 
considera cu si un adulto 
mayor ta sinti y desea cu 
e por sigui traha despues 


di a yega edad di pension, 
mester por adapta e leynan 
pa permiti esaki. 

Un ehempel di esaki 
ta maestronan di scol, 
kendenan debi na e ley, ora 
nan yega edad di pension, 
na ta obliga di bay cas, 
siendo cu nan lo por tin e 
deseo y capacidad pa sigui 
traha pa 5 of 10 afia mas 


“Mi ta kere cu nos mester 
duna e oportunidad na nos 
grandinan, pa esnan cu tin 
experiencia, sigui traha te 
unda cu nan por y desea. 
Logicamente mester 


parkeer nan pension un 
rato y por dunanan hasta 
un bonus na e ratio di e 
pension cu nan no a cobra, 
ya cu nan lo sigui biba cu 
nan salario, cual ta un 
entrada mas halto”. 


CHAUFFEUR A PERDE CONTROL NA BIRADA 
DI ROOI TAKI Y A BAY CAY DEN AWA 


Diahuebs merdia a drenta informe 


di un un accidente na Rooi Taki, 
mesora a dirigi un patruya na e 
sitio. Na yegada di e patruya a 
bin compronde cu aki ta trata di e 
chauffeur di un Hyundai Accent cu | 
tabata coriendo cu velocidad halto y E 
a perde control y a bay cay cu e auto 
den e awa. Afortunadamente ningun f 


hende a resulta herida. 


Otmar ta expresa cu tin 
hopi hende fuerte cu por 
sigui traha, mas aun si 
tene na cuenta e cifranan 
cu a bin dilanti durante 


conversacionnan sosteni 


cu OPPA, cu ta indica cu 1 
di cada 4 adulto mayor na 
Aruba ta biba den pobresa, 
cual ta algo inaceptabel! 

Continuacion di pag, 4 
AVICTIMANAN POR PAPIA 
DEN CORTE 

Door di cambio di ley, awor ta 
posibel cu victimanan por papia 
den Corte. Nan por bisa con 
nan a sinti. B., un docente, ta e 
promer persona cu a expresa su 
sentimento. El a bisa cu un simpel 
atardi a daña su bida. El a keda cu 
trauma. El a bisa Hues, cu cada vez 
cu e pensa cu a pasa, e ta keda sin 
drumi. El a bisa cu ora e mira un 
persona parecido na e acusado, e 
ta pensa pakico e ta pasa den un 
situacion asina. E victima a expresa 
cu e ansha, angustia y miedo cu el a 
sinti na e momento di e fregamento, 
nunca el a yega di sinti. El a keda 
cu miedo di bay den caya su so pa 
algo pasa cun’. El a bisa Hues cu e 
berguenza cu el a sinti, despues di 
e lamentable sucedido, pa yega cas 
pa conta kico a pasa cune. El a bisa 
cu promer pa tempo largo e tabata 
culpa su mes di lo a para su auto 
leu. E dama a bisa Hues cu e ta un 
docente di muchanan adolecente y 
ta pensa kico lo pasa cu muchanan. 
El a bisa cu e ta spera cu P. tin 
suficiente consenshi y pa e haya 
tratamento. 


E otro victima G. a bisa cu e ta 
agradecido cu tin husticia. E tin 
berguenza di loke a pasa. El a bisa 
cu e ta comparti gran parti di loke e 
dama B. a bisa. G. a bisa Hues cu e 
tin miedo, inseguridad, rabia. E ta 
sinti cu algo sushi a pasa cune. 
FISCAL 
Fiscal, despues di a scucha e 
victimanan, a bisa Hues cu actonan 
inmoral ta dificil pa haya prueba 
pero den e caso aki tin suficiente 
prueba di sosten. E ta haya e ultimo 
2 casonan ta laga na Hues pa dicidi 
si P. ta culpable ya cu P. ta desmenti. 
Fiscal ta haya cu tur tres dama a 
bisa cu P. a frega cu su parti intimo 
na nan parti patras. Fiscal ta haya 
cu tin prueba legal mirando cu e 
acusado P., a keda haci e mesun 
forma na tres diferente lugar. Na 
opinion di Fiscal, door cu P. a 
admiti e promer caso so, por usa 
esey como prueba pa e otronan cu 
el a desmenti. Fiscal a bisa cu tur 
tres dama a bisa e mesun cos esta 
cu riba caminda publico P. a frega 
riba nan cu su parti intimo. 
CASTIGO 
Fiscal a bisa cu P. ta mustra cu e 
no tin ningun respet pa e damanan 
aki. Por a scucha e damanan bisa cu 


DAMA NA LUGARNAN PUBLICO 


esaki a afecta nan bida. El a bisa cu 
e ta tene cuenta cu tur esaki pa cu e 
castigo. El a tene cuenta cu e raport 
di Reclasering y Psycologo cu ta 
mustra cu P. ta menos responsabel 
pa su actonan. Fiscal a exigi 1 aña di 
prison di cual 4 luna ta condicional 
y 2 aña di prueba. E parti di 2 aña 
di prueba ta mara na e condicion 
special cu P. mester cay bou guia 
intensivo di Reclasering. 
ABOGADO 

Mr. Kuster a bisa cu tin 3 denuncia 
caminda e mesun delito a wordo 
cometi. E abogado a bisa Hues cu 
P.(27) segun raport di psycologo, 
tin e mentalidad di un mucha di 
11 aña. For di edad jong e ta usa 
marihuana y tabata haye den 
agresividad cu e mester a bay 
institucion na Aruba y Curacao. E 
abogado a mustra cu P. no sa con 
pa atende cu su emocion. Psycologo 
ta mustra e problemanan cu P. tin 
y cu P. mes no tabata sa cu e tin 
problema di sexualidad. E raport ta 
papia cu P. ta menos responsable pa 
su actonan. E abogado a bisa cu P. a 
bisa cu e kier ayudo di Reclasering. 
Psycologo ta recomenda tratamento 
di psycologo y psychiater. Awor 
cu tur cos ta conoci, P. lo por haya 


un tratamento mas adecuado. E 
abogado ta haya cu mas liher P. 
haya ayudo, lo ta mas mihor pe 
envez di keda sera den KIA. 
SENTENCIA 

Hues a sera tratamento di e caso 
y a dicta sentencia di biaha. Hues 
ta haya proba e promer hecho cu 
P. mes a admiti. Hues ta haya e 
otro dos casonan tambe proba. 
Hues no ta duna den declaracion 
di e damanan y tambe e forma con 
esakinan a sosode ta mesun cos. 
Tur tres caso ta damanan adulto 
y na lugar publico y di sorpresa. 
Esaki ta haci cu por considera tur 
tres caso mesun cos. 


Pa cu e castigo, Hues a tene na 
cuenta e impacto cu loke P. a haci 
serca e victimanan. Tambe Hues a 
tene cuenta cu raport di psycologo 
cu P. ta menos responsabel y cu P. 
mester haya tratamento. Hues a 
confirma e exigencia di Fiscal. 


El a condena P. na 1 aña di prison di 
cual 4 luna ta condicional y 2 aña di 
prueba. E parti di 2 aña di prueba 
ta mara na e condicion special cu 
P. mester cay bou guia intensivo di 
Reclasering. 


ACCIDENTE PA FALTA DI PREFERENCIA RIBA CAMINDA 


Diahuebs atardi a drenta 
informe di un accidente na 
Tanki leendert, mesora a 
dirigi un patruya na e sitio. 
Na yegada di e patruya 


a bin compronde cu aki 
ta trata di un accidente 
pa falta di preferencia. 
Afortunadamente ningun 
hende a resulta herida. 


DI TERA NA TANKI LEENDERT 

Parlamentario Christiaans-Yarzagaray: 


PARLAMENTO TA DISPONIBEL PA SCUCHA Y HACI CAMBIONAN 
NECESARIO PA LOKE TA REGARDA LEY DI CACHO 


"Ta keda na nos como comunidad pa wak, pero tambe pa raporta y condena" 


, Aruba 4 april 2024: Fraccion 
di MEP tin su reaccion riba e 
suceso tristo di e cacho Khaleesi. 
Relaciona cu esaki, Parlamentario 


Setty Christiaans-Yarzagaray, 
kende ta un persona cu a para 
semper pa cuido di bestia, a 
remarca riba e responsabilidad di 
e persona cu tin un cacho of pushi 
pa e cuido y proteccion di e animal 
aki. 

No ta trata solamente di 
duna nan alimento, pero tambe di 
brinda nan cuido y amor. Tambe 
si no ta desea pa nan haya yiu, 
recuri na sterilisacion. Tur esaki 
ta hopi importante, sea cu e cacho 
of pushi, chikito of grandi. 

Christiaans-Yarzagaray a 
agrega cu hopi animal awendia ta 
wordo alimenta ariba caya paso 
awor nan ta indesea, pero nan no 
tin e cuido y e amor compara cu e 
animalnan cu ta wordo cria na cas 
manera mester ta. 


FRACCION DIMEPTACONDENA 
LOKE A SOSODE CU KHALEESI 


"Aworakinan tin hopi 
pensamento rond di e hecho di 
kico a sosode cu Khaleesi, cual 
logicamente anos como fraccion 
y ami sigur ta condena sigur ora 


bo wak e partinan grafico kico 
a sosode cu e pober cacho aki". e 
parlamentario a declara. 

Emocion ta haci cu aworaki 
kier castiga, di tur forma, loke a 
sosode, cu ta logico. Tur hende 
ta wak na e ley, si tin ley y si e ta 
wordo bon maneha of ehecuta. 

Banda di esaki a wak un 
peticion cu ta wordo manda rond 
pa firma pidiendo adaptacionnan 
di ley. 

Parlamentario Setty 
Christiaans- Yarzagaray kier a 
accentua cu tin ley. No solamente 
tin e 'Hondenverordenin'g, pero 
tambe tin "Wetboek van Strafrecht' 
cu ta indica e straf cu hende ta 
haya den caso cu tin cu bay Corte. 

A enfatisa cu ehecucion di 
ley no ta den man ni di gobierno 
ni di parlamento. "Pero nos tey 
si pa yuda y scucha kico ta e 
necesidadnan na e momentonan 
aki". 

A tuma nota, por ehempel, 
cu Hulanda na mei 2023 a haci 
adaptacionnan den castigo, a hisa 
castigo y a hisa boet. Fraccion di 
MEP tin e oido pa comunidad 
den e caso aki. Ta haciendo y ta 
trahando riba esaki, a remarca. 
No solamente ta trata e parti di 
maltrato, pero tambe e parti di 


negligencia. Na Hulanda ta tene 
cuenta cu castigonan pa ambos 
caso, a indica. 

Banda di esaki a tuma nota 
tambe cu Minister Ursell Arends, 
encarga cu a area aki, ta trahando 
riba e ley ‘dierenwelzijn (bienestar 
di bestia) cu ta otro ley, mester 
accentua. 


Esaki ta bay acapara 
mas aspecto cu solamente 
cacho, mirando e hecho cu 


'hondenverordening ta trata 
solamente e parti aki di cacho. 
Pero tambe mester reglamenta e 
parti di pushi y otro bestianan di 
cas, e parlamentario a bisa. 

"E ta keda na nos como 
comunidad pa wak, pero pa 
condena y raporta e tipo di 
actonan aki. Esaki ta un forma 
cu nos por logra pa yega na miho 
control di e problematica. Nos 
cada un por traha di un manera na 
conscientisa otro di e problematica 
y sigur raporta cualkier caso na 
e instancianan corecto manera 
Centro Control di Cacho, Polis di 
Bario y si nan no tin e oido, na e 
fundacionnan cu ta trahando na 
esaki". Nos cada un cu ta stima 
cacho of nos mascotanan. 

Parlamentario 
Christiaans-Yarzagaray a reitera 
cu Parlamento tin oido. Ta bezig 
ta comparando e ley cu esun di 
Hulanda. Pero kier accentua 
cu Parlamento ta disponibel 


pa scucha y haci cambionan 


necesario. Pero esaki ta e parti di 
legislacion y ainda ta falta e parti 
di ehecucion di e ley como tambe 
control cu ta e parti di maneho. 

Den e ultimo aki ta unda 
comunidad por fungi un papel 
importante pa wak y raporta 
manera a pasa cu Khalisee. Den 
e caso di Khaleesi ya caba tabata 
hopi laat y ta "duel nos te den nos 
curason pa wak locual a sosode". 

"Ley ta importante, pero 
ta keda anos como comunidad 
pa condena ora nos wak actonan 
asina pa yega na un solucion na 
unda e ley ta bay wordo ehecuta 
manera mester ta. 


Cu mester tin castigo pa tipo di 
actonan aki ta sin duda. Mester 
tin responsabilidad ora nos tuma 
e decision cu nos kier tin mascota. 
Y esaki ta reglamenta pa ley! Pero 
mas conscientisacion con anos 
como comunidad mester cuida, 
trata nos mascotanan tambe falta", 
asina e parlamentario a finalisa su 
declaracion. 


BRIYANDO FUERTE + TRECIENDO CLARIDAD 

Prome Minister Evelyn Wever-Croes 


Prome Minister a reuni cu señora Jeanette Baars di CMMA 


ARUBA TA UN "ONE HAPPY ISLAND", NO TIN LUGA PA 
TRAFICACION DI HENDE NI PA SCLAVITUD MODERNO 


Recientemente, Prome 
Minister Evelyn Wever- 
Croes a reuni cu señora 
Jeanette Baars di 
Coóordinatiecentrum 
Mensenhandel 
Mensensmokkel Aruba 
(CMMA), pa combersa riba 
tur loke mester wordo haci 
pa asina CMMA, por haci 
su trabou debidamente. 
Prome Minister a indica 
cu traficacion di hende 
ta un problema serio, 
y lamentablemente, 
na Aruba tambe nos 
conoce e problema aki. 
Pa e motibo aki, e ta di 
suma importancia pa 
comunidad semper keda 
alerta, y na momento cu 


tin un sospecho di un acto 
di traficacion di hende, pa 
meld esaki imediatamente 
na instancianan concerni. 


Manera ta conoci, den e 
region Caribe, e situacion 
geopolitico ta pone 
cu hopi ta esnan cu ta 
desespera pa sali di nan 
pais, y aki ta unda esnan 
cu ta comete e acto baho 
aki, ta tuma bentaha di 
e situacion, sacando e 
personanan aki di nan 
pais bou promesanan 
falso. Na Aruba, e casonan 
aki ta pasa hopi den e 
sector di construccion, 
prostitucion, y trabounan 
domestico, na unda e 


personanan ta wordo treci 
akinan y manera nan yega 
ta kita nan paspoort, nan 
libertad, no ta duna nan 
oranan liber y ta pone nan 
traha pa poco placa. 

Traficacion di hende ta 
un acto castigabel pa 
ley. P'esey ta importante 
pa comunidad completo 
ta alerta, y pa meld 
inmediatamente, na 
momento cu tin sospecho 
di un acto di traficacion. 
Unabes cu CMMA haya un 
melding, nan lo investiga 
e caso y si ta trata di 
traficacion, nan busca 
e manera pa por yuda 
e victima. Pa CMMA e 
ta importante pa sigui 


crea conscientisacion, y 
di por conta cu e sosten 
di comunidad na purba 
combati e problema serio 
aki. 

Pa meld cualkier caso di 
traficacion, por haci esaki 
mandando un email pa 
info@cmmaruba.com, 
via whatsapp 5975223 of 
via Facebook Messenger 


CMMAruba, cu tur 
informacion cu por ta 
relevante. 

"Aruba ta un "One Happy 
Island" y nos kier mantene 
asina. Riba e isla aki, no 
tin luga pa traficacion 
di hende, ni sclavitud 
moderno", Prome Minister 
a expresa. 


MINISTER MADURO TABATA PRESENTE NA E FERIA 
CULTURAL DI COLEGIO NIGEL MATTHEW 


den cuadro di 


Recientemente, 
e luna cultural y en conexion 


cu celebracion di nos Himno 
y Bandera, Minister Xiomara 
Maduro tabata presente na e Feria 


Cultural di Colegio Nigel Matthew 


E evento aki a wordo organisa pa e 
studiantenandi e scol aki, cu ayudo 
di nan docentenan pa conscientisa 
e balor di e herencia cultural di nos 
Pais. E Feria Cultural a brinda un 


plataforma na diferente artista pa 
demostra nan talento y creatividad 
pero tambe ta crea un ambiente 
caminda nos comunidad a bini 
hunto pa celebra e rikesa di nos 
cultura y alabes promove esaki. 


Durante e anochi aki, algun 
hoben talentoso a subi tarima 
pa asina presenta un obra 
multidisciplinario ‘Greetings from 
Aruba' durante cual nan a pone 


esnan presente pensa y refleha 
kico ta locual ta haci nos orguyoso 
di Pais Aruba. 


“Mi kier comparti cu boso, cu e 
siman aki mi a sinti mi sumamente 
orguyoso ora mi a experiencia 
con nos scolnan ta aporta na e 
desaroyo cultural di nos Pais. 
Esaki ta yuda pa inculca e balor 
di nos cultura den muchannan y 
nos hubentud. Mi curason a yena 
cu un sentimento di orguyo ora mi 
a mira con nos futuro generacion 
ta demostra nan amor pa nos Pais 
Aruba y ta biba nos cultura. tabata 
palabranan di e mandatario na e 
ocasion aki. 


Minister Maduro ta manda 
un palabra di gratitud na tur 
e  docentenan,  studiantenan, 
mayornan y tambe patrosinadonan 


cu a coopera pa haci e Feria 
Cultural di Colegio Nigel Matthew 
posibel. Danki pa coopera pa 
engrandece e cultura di nos Pais 
Aruba. Masha danki tambe na 
un y tur cu ta presente awenochi 
y asina contribui na un bunita 
causa pa Colegio Nigel Mathew y 
su studiantenan por bay haci nan 
biahe den exterior. Cultura bo tin 
cu bib'e y cu bo participacion bo ta 
engrandece. 


SUO 

ARUBA BANK Y FUNDACION MI CUTISA: UNI PA 
PRESERVA Y CELEBRA NOS CULTURA ARUBIANO! 


Oranjestad — 05 april 2024 
- Aruba Bankta entusiasma 
pa yuda sostene e herencia 


cultural di nos. isla 
mediante un colaboracion 
reciente cu Fundacion Mi 
Cutisa, un organisacion 
enfoca ariba e celebracion 
y preservacion di e cultura 
unico di Aruba. 

Na e centro di e mision di 


Fundacion Mi Cutisa tin 
un variedad vibrante di 
iniciativanan cultural cu 
nan ta trece na bida, for 
di museonan comunitario 
manera e encantador 
Museo Cas Tan Tin te 
creacion di documentalnan 
cu ta captura e esencia di 
tradicionnan Arubiano. 

Pa alimenta nan trabou 


TURISTANAN MAMA CU YIU 

A BOLTER CU QUADRACER 

PABAO DI HUDISHIBANA Y 
A KEDA HERIDA 


Diahuebs mainta a drenta informe di un accidente cu 
hende herida pabao di Hudishibana, mesora a dirigi tanto 
polis como ambulans na e sitio. Na yegada di e patruya a 
bin compronde cu turistanan un mama cu su yiu a bolter 
cu quadracer y ambos a resulta herida. 


apasiona, Aruba Bank a 
contribui cu un display 
di television y un laptop, 
hermentnan cu lo mehora 
nan habilidad pa entretene 
nos comunidad y trece 
cultura Arubiano pa 
dilanti. 


Imagina e storianan cu lo 
wordo conta y e historia 
cu lo wordo comparti 
uzando e ekiponan aki: 
charlanan cu ta transporta 
bishitante atraves di 
tempo, presentacionnan 
cu ta desplega e tapiz rico 
di nos pasado, y sesionnan 
educativo cu ta inspira e 
proximo generacion. 


E hermentnan aki lo 
permiti Fundacion 
Mi Cutisa pa trece 


documentalnan na bida 
den e museo, edita y exhibi 
imagennan di Arubanonan 
den vestuario tradicional, 
y hopi mas. 


Nos na Aruba Bank ta 
orguyoso di hunga un 
papel den e viahe cultural 
aki, apoyando e mision di 
Fundacion Mi Cutisa pa 


teje nos herencia den e bida 
diario di nos comunidad. 


Esaki ta nos manera pa 
sigura cu e tradicionnan 
vibrante y storianan 
di Aruba ta sigui 
enrikece y educa futuro 
generacionnan, celebrando 
e spirito cu ta haci nos isla 
berdaderamente unico. 


CHAUFFEUR FEMENINO CU NO CONOSE 
CAMINDA DI ORANJESTAD A BINI DI 
VERBODEN Y A BIRA DILANTI TRAFICO 


Diahuebs atardi laat a 
drenta informe di un 
accidente cu hende herida 
na e crusada Weststraat 
cu Koningstraat, mesora 
a dirigi tanto polis como 
ambulans na e sitio. Na 
yegada di e patruya a bin 
comprone cu aki ta trata 
di un accidente unda e 
dama chauffeur cu no 
conose e camindanan 
di Oranjestad mucho 
bon a drenta Weststraat 
den direccion prohibi 
manehando un Nissan 
March biniendo for di 
nort y a bira a bay pabao 
den Koningstraat y un 


CONTRARIO 


Na yegada di e ambulans a atende nan y e mama kende 
tabata core e quadracer a resulta levemente herida pero e 
yiu a djies haya algun rasca cu golpi na su curpa. E mama 
a ser hiba cu ambulans pa hospital y e yiu a bay cu esnan 
di e compania di tour pa hospital. 


Hyundai Accent biniendo 
di zuid a bay dal riba dje. 
Un ocupante na banda 
di unda e impacto tabata 


ambulans nan a atende na 
e sitio mes. 


a dal su wowo robes na 
e rand di e porta y esaki 
a hincha. na yegada di e 


SUO 

Chauffeur a pega sono tras di 
stuur bay dal riba 2 auto contrario 
causando basta dano! 


Diahuebs mainta un 
polisnan di Sanicolas du- 
rante patruya a bin top un 
accidente cu basta daño 
material y 3 auto envolvi, 
mesora nan a para baha y 
check kiko lo pasa y si tin 


hende herida. A bin re- 
sulta cu e chauffeur di un 
Subaru bayendo direc- 
cion pariba a pega soño 
tras d stuur y a bay dal 
riba un Nissan Sentra y 
despues a bay dal riba un 


Toyota Pick-up. 


Afortunadamente ningun 
hende a resulta herida 
pero ningun di e 3 au- 
tonan por a sigi core riba 
su propio forsa. 


documento na ordo po- 
lis a confisca esaki den 
beslag. 


Mirando cu e Nissan Sen- 
tra no tabata tin ningun 


Chauffeur burachi a sali for di bar 
reverse dal auto y polis a detene 


Diahuebs anochi a drenta 
informe di un accidente 


na Sabana Blanco, mesora 
a dirigi un patruya na e 


aki ta trata di un accidente 
unda cu un chauffeur a 
sali burachi for di un bar 
y a bay reverse y a dal un 
auto cora staciona. Polis a 
test e chauffeur y esaki a 
surpasa e limite permiti y 
polis a detene. 


sitio. Na yegada di e pa- 
truya a bin compronde cu 


SOLODIPUEBLO(@GMAIL.COM 
CEL.585 9500 S co 

ARUBA DEN COMPETEN- 
CIA DI EQUITACION NA 


delegacion di 4 atleta. 

E competencia na Pereira 
ta importante y ta atrae 
hopi atleta prominente di 
equitacion. E ta un bon es- 
cenario pa nos atletanan 
midi nan forsa entre tanto 


Diasabra y Diadomingo. 
Pa Juan e lo ta un gran 
oportunidad pa practica 
su habilidad di huez riba 
un escenario asina grandi. 
Juan ta e unico huez cu 
Aruba tin y e lo funciona 


tambe den e feria Mun- 
dial den representacion di 
Aruba. 


participante. 


PEREIRA 


y i 


Alabez e federacion Co- 
lombiano di cabainan di 
paso, Fedequinas a otorga 
pa e huez di Aruba, Juan 
Zuleta participa como 
huez oyente na e 3 dianan 
di feria, esta Diabierna, 


E atletanan di Aruba cu 
lo participa na Pereira ta: 
Emilie Lomans, Zaria de 
Groot, Courtney Iraus- 
quin y Genesis Pietersz. 


ca Pa AT il a Pa 


rei = < 


ASS 


SOLODIPUEBL OCOGMAIL. COM 
CeEr-585 9500 FS SE e» > 


A 0 sado A 
MN ¡toral Amor. FØ., 


Co- 


Pereira, 
lombia e "5ta Valida Inter- 


E fin di siman aki ta 
tuma lugar na e ciudad di 


nacional de Equitacion" y 
Aruba lo ta presente cu un 


Paardenbaaistraat 10, Oranjestad, Aruba Tel.: (297) 525 - 7555 
www.lottoaruba.com 
Resultado : Sorteo 4 April 2024 Anochi 


Paardenbaaistraat 10, Oranjestad, Aruba Tel.: (297) 525 - 7555 
www.Jottoaruba.com 
Resultado : Sorteo 05 April 2024 Merdia 


Aruba: 748-5671 
Cartas di tarot 
[Bojta[sufri(dilun]malestar(cu|bo)no]por/cura?) 
[Bo]plaKa]no]ya]jegar} 
[Bo[cumpranumbernan)y|bo]nojta[gana?) 
Bolta bai casino vno puede turdo plaka?) 
Boünprodlemanandi amor? 
Bojpareja ta gañabo?) 
¡Comunica na/7/48/56/71) 


tl 
Proximo Jackpot 


180.000,- 


Proximo Jackpot 


HE 180.000, - 


DONO E mmm Proximo Jackpot 


5 100.000,- | 


HOOI FRESCO 


A YEGA PA ALF 39,- SO!!! 


Proximo Jackpot 


330.000,- 


Afl. 430.000,- | 


TEL: 5941317 


ADDRESS: THE GOLD MINE 


Afi. 430.000,- 

April 7, Aniversario di un Dia 
Historico di Paardenbaal 


Día 7 di April 1948 e bapor 
Helicon di Konink- lijke 
Nederlandse Stoomboot 
Maatschappij (KNSM) a 
marca historia drentando 
Paardenbaai di banda pa- 
bou. Anteriormente, tur 
bapor mester a drenta di 
banda pariba y sali ban- 
da pariba, pasobra e en- 
trada di banda pabou no 
tabata suficiente hundo. 
Pa haci esaki, nan mester 
a draai 180° den awanan 
di haf, entre e waf (Cor- 
nelis Eman Kade) y e rif, 
un maniobra hopi dificil 
y peligroso cu e bapornan 
grandi no por a efectua. 
Pa acomoda e bapornan 
cu tabata bira mas y mas 
grandi, Aruba a realisa cu 
mester haci un trabou co- 
lossal riba Paardenbaai. 


E entrada banda pabou 
di Paardenbaai tabata 
solamente 12” (3.7 m), su- 
ficiente pa e barkitonan di 
pisca, pero no suficiente 
hundo pa e barconan di 
carga. E opcion logico ta- 
bata pa coba banda pabou, 
pero cobamento e tempo 
ey lo a costa mas cu gobi- 
erno tabatin pa gasta. 


Despues di Guera Mundial 
II, Aruba a haya ayudo fi- 
nanciero pa haci e cambi- 
onan necesario. Na 1947 e 
empresa Standard Dredg- 
ing Company a cuminsa 
coba e entrada di pabou pa 
eliminate e biramento di e 
bapornan na waf grandi. 
Pa dia cu Standard Dredg- 
ing a caba nan trabou na 
1948, henter Paardenbaai 
tabata 36 (11.0 m) hundo. 
E entrada di Helicon 76 
aña pasa a haci cu awe 
Aruba por ricibi e bapor- 
nan mas grandi di mundo 
y nos economia ta disfruta 
di e turismo crucero. 


-N na mici 
MS Helicon di KNSM 


Cu maneho huicioso di Paaardenbaai pa mas di un siglo, a crea e fundeshi pa e turismo di Aruba, e pilar mas im- 
portante di nos economia. P'ami, e entrada di M/S Helicon 76 aña pasa ta e icono di e proceso. 

Red Carpet movie Premier Sinami 


Diabierna, 12 di april, pa 
7or di anochi, na Cas di 
Cultura, Aruba lo expe- 
riencia e gran premier di 
e pelicula tan espera Si- 
fiami Stimabo 2 — Pordon, 
cu un tremendo evento di 
Red Carpet cu lo wordo 
celebra hunto cu e elenco 
y publico en general. 


Siñami Stimabo, ta un 
proyecto cu a nace na 
2015. E parti 1 (Sifiami 
Stimabo — Huicio), a es- 
trena na Januari 2016, 
cual tawata un gran exito 
y cu a wordo mustra na 
diferente partinan di Aru- 
ba y pa diferente organisa- 
cionnan. Despues di a sali 
for di cinema, pa motibo 
di demanda publico, mes- 
ter a bolbe drenta cinema 
pa 2 siman mas. Door 
di scoge pa haci Sifiami 
Stimabo na papiamento, 
Marilyn, di e forma aki, 
kier honra su lenguahe, 


Stimabo 2 - Pordon 


cultura y nacion. 


E meta di Marilyn L. S. 
Richardson, cu ta e writer, 
producer y director, ta, pa 
medio di su peliculanan, 
brinda e pueblo Arubiano 
cine di calidad cu ta trece 
dilanti retonan di bida 
real cu ta resona den hopi 
hogar, pero cu un chispa 
di e humor di nos cultura 
local. 


Luchanan cu por bati na 
porta di cualke individuo 
sin importa sexo, rasa, re- 
ligion of status. E pelicula 
aki ta demostra e poder di 
pordon y con e por trans- 
forma nos bida y rela- 
cionnan pa bon, of haci 
nos stranheronan na nos 
mes. 

Preparabo pa wordo en- 
canta, conmovi y inspira 
segun e storia hibabo riba 
un biahe di roller coaster 
di emocionnan caminda 


circunstancianan di bida 
real ta topabo riba e pan- 
taya grandi. Lo bo hari, 
yora y apoya segun bo 
presencia e luchanan y 
triumfonan di e persona- 
henan cu bo a siña stima. 


E vision di e director ta pa 
encurasha e audiencia pa 
enfrenta e retonan aki cu 
fe pa por yega na un dialo- 
go cu lo guia na progreso, 
unidad y sanacion. 


Marilyn L. S. Richard- 
son ta naci na Aruba, cu 
un pasion enorme pa e 
mundo di cinema. Mari- 
lyn su mision ta, pa medio 
di peliculanan, habri por- 
tanan di oportunidad pa 
artista Arubiano por dem- 
ostra nan talento y resalta 
den actuacion, y pa medio 
di e temanan di e pelicu- 
lanan, recorda su nacion 
stima pa no rindi. Tin spe- 
ransa. 


PORDON... CON? 
SINTIMENTO 
OF 
ESCOGENC!A? 


WRITTEN: PRODUCED AND DIRECTED BY 
MARILYN. S. RICHARDSON- 


BRAYNSLY EMERENCIANA, JAHLINA RICHARDSON: DINO DEERMAN, JOSEPH VEERIS, FRANCIS TOUSSAINT 
RM ARTS & ENTERTAINMENT IN ASSOCIATION WITH ACROSS THE WAVES PRODUCTION 


arts 


Parokia Santa Anna di Noord ta 
spera e Pueblo di Dios pa e 
Celebracion di Dibino Misericordia 


Despues di a celebra 9 dia largo 
e nobena di Dibino Misericordia 
Parokia Santa Anna di Noord ta 
invita e comunidad catolico pa 
uni na e celebracion solem di e 
Fiesta di Dibino Misericordia. 
Diadomingo di Dibino Miseri- 
cordia a wordo institui pa Santo 
Papa Juan Pablo II y inspira pa 
Santa Faustina. E festividadnan 
ta cuminsa riba Diadomingo 7 
di April cu un Santo Sacrificio di 
Misa pa 60r di atardi. 

E ocasion reverendo aki ta un 
tempo di refleccion, oracion 
y gratitud ora cu nos honra e 
mensahe di misericordia cu a 
wordo concede na Santa Faus- 
tina y comparti cu e mundo. E 
ta un yamada pa braza e dibino 
misericordia cu ta core for di 


curazon di Iglesia y ta extende 
na otronan pa medio di actonan 
di amabilidad y compasion. 

E anochi ta cuminsa cu un San- 
to Sacrificio di Misa, un tradi- 
cion sagrado cu ta encarna e es- 
encia di e Dibino Misericordia. 
Parokiano y bishitantenan tur 
tin e oportunidad pa tuma parti 
na e experencia spiritual aki cu 
ta priminti di lo ta un momento 
di coneccion profundo y di gra- 
cia dibino. 

Parokia Santa Anna ta orguy- 
oso di por apoya e herencia di 
Santo Papa Juan Pablo II dor di 
cumpli cu e fiesta aki, cu a bira 
un fuente di speransa y renoba- 
cion pa hopi den mundo henter. 
Nos ta invita tur hende, sin dis- 
tincion di origen of creencia , pa 


uni cu nos den e celebracion di 
fe y misericordia. 

Parokia Santa Anna Noord ta 
un comunidad vibrante di fe 
situa den curazon di Noord. Nos 
mision ta pa biba e mensahe di 
Evangelio di amor y misericor- 
dia den nos bida diario y pa 
provee un espacio di bonbini na 
tur cu kier encontra e Dios bibo. 

Accidente atrobe na 
e crusada di Sero 


Diabierna mainta a drenta 
informe di un accidente 
na e crusada di Sero Pita, 
mesora a dirigi un patruya 
na e sitio. Na yegada di e 
patruya a bin compronde 
cu aki ta trata di un acci- 
dente pa falta di preferen- 
cia unda e dama chauffeur 
di e Hyundai Accent a bira 
dilanti e dama chauffeur 
di e Toyota PriusC cu ta- 
bata sigi stret. Afortun- 
adamente ningun hende a 
resulta herida. 


Mata a cay riba wayanan di coriente 
causa chispa y esaki a pone corien- 
te bay na varios parti na Noord 


Diahuebs anochi a drenta 
informe di cu un mata a 
cay riba wayanan di cori- 
ente y esaki tabata tira 
chispanan di candela te 
cu coriente a bay na varios 
parti na Noord. 
ELMARNV a percura me- 
sora pa atende cu e fayo 
aki pa asina re-establece 
suministro di coriente na 
e barionan afecta. 

E ta precupante cu e ta 
practicamente imposibel 
pa un hoben adulto cu 
tin e deseo pa yega na su 
propio cas, realisa e de- 
seo aki. E problema di ac- 
cesibilidad di vivienda of 
accesibilidad na tereno pa 
construi un cas ta birando 
dia pa dia mas grandi pa 
nos comunidad, pero mas 
specificamente pa nos ho- 
benan adulto. Despues cu 
nan a termina nan estudio 
den exterior of na Aruba 
of esnan cu a dicidi pa in- 
gresa e mercado laboral 
no tin perspectiva pa nan 
yega na nan propio hogar. 
Gobierno no ta percura pa 
tin un maneho di vivienda 
cu ta crea oportunidad pa 
hoben nan adulto yega na 


Wendrick Cicilia (AVP) : 
“ Mester un maneho di Vivienda cu 
ta facilita e proceso pa un hoben adulto yega na su propio cas” 


un vivienda of un tereno 
pa por construi. Esaki ta 
precupante y ta genera 
frustration serca hobenan 
adulto. 


Gobierno no tin interes pa 
figa como prioridad for- 
mula un maneho mas flex- 
ibel pa atende cu e condi- 
cionan inhusto pa yega na 
un vivienda. Esaki ta un 
refleho di un Gobierno cu 
no por garantisa e condi- 
cionan basico pa cada cui- 
dadano por tin un quality 
of life mas eleva. Un hogar 
ta dunabo e posibilidad 
pabo duna contenido nabo 
bida familiar of personal, 
e ta un condicion funda- 
mental pa un quality of 
life digno. Gobierno tin cu 


ORACION DI DIA 


y 


Un dia fructifero colma cu hopi 


bendicion di Dios 
”Ma algo tabata stroba nan bista, di moda cu nan no 
por a reconoc'E” Lucas 24,16 
Hesus ta aparece na dos discipel cu ta na caminda 
pa Emaus. Riba caminda pa Emaus, Cleofas y otro 
discipel nan wowo tawata tapa y scur door di triste- 
za di loke a pasa cu Hesus na Herusalem, pesey nan 
no por a reconoce Hesus na prome instante, pero 
mas laat y mientras Hesus tawata come hunto cu 
nan y El a coge e pan, gradici Dios, kibr'e y duna 
nan. E ora nan wowo a habri y nan a reconoce He- 
sus. Hesus resucita ta sali na encuentro di Su sigui- 
donan cu ta experimenta dificultadnan y ta perdi sin 
futuro. Durante di Su ministerio terenal 
Hesus a mustra amor pa Su prohimo, ora E tawata 
bendiciona y sirbi pobernan, enfermonan y afligi- 
donan. Hesus no ta un stanhero den nos 
caminda, pero Hesus crucifica cu a Resucita y ta 
busca nos. E conoce nos y ta stima nos. Den nos 
propio caminda pa Emaus, Hesus ta invita 
nos pa bin cerca djE y pa nos sinti goso cu wE. Nos 
mester invita Hesus pa keda cu nos. Nos mester 
renoba nos Fe den djE cu oracion diario y honra 
Scritura. Asina semper Hesus ta cerca nos. 
Oracion: Mi Señor y mi Dios, pa semper mi keda 
puntra pa Bo Señor, 
acudi na Bo poder y cu mi keda busca Bo cara Sa- 
grado. Amen. 


hasi un esfuerso continuo 
pa garantisa accesibilidad 
na vivienda pa esnan cu 
tin e deseo aki. Esaki ta 
formula como un derecho 
den tratado nan interna- 
tional, manera e Verdrag 
betreffende Economische, 
sociale en culturele re- 
chten. Gobierno mester 
percura pa crea condicion 
nan husto den maneho pa 
esnan cu tin un deseo di 
tin nan propio cas pero 
yega na realisa esaki. 


Mester incentiva con- 
struicion di vivienda paga- 
bel pa esnan cu ta desea 
mas independencia. Gobi- 
erno mester activamente 
facilita inversion priva of 
combinacion di inversion 
publico-priva pa construc- 
tion di mas vivienda cu 
ta acesibel pa nos comu- 
nidad y hobenan adulto. 
Cambio nan simpel den 
e maneho actual manera 
adapta e condicion nan di 
e erfpachtovereenkomst 
ta necesario pa elimina 
condicion nan inhusto cu 
ta wordo imponi. Ehempel 
ta crea e posibilidad pa ex- 
tende e period di 6 luna pa 
complete e proceso di tras- 
paso di acto notarial cu 6 
luna mas. Un otro aspect 
cu por wordo adapta in- 
mediatamente ta e rekisto 
cu 30% di e percela mes- 
ter wordo construi, adapta 
esaki na 20% manera e 
tabata pa crea asina e po- 
sibilidad pa esnan cu no 
tin e recurso financiero pa 
construi 30% di e tereno. 


Gobierno ta impidiendo 
nos comunidad y specifi- 
camente nos Hobenan 
adulto e aceso na nan pro- 
pio cas, creando condicion 
nan inhusto pa nan yega 
na un tereno. Partido AVP 
ta bai continua cu estudio 

profundo pa percura pa 
tin un maneho dirigi ariba 
elimina e condicionan in- 
husto pa nan yega na un 
vivienda y crea oportuni- 
dad pa hobenan adulto 
por realisa nan soño di tin 
nan propio hogar. 


VALIDO TE DIASABRA 06 DI APRIL 2024, 
18:00 ORA 
TEMPO: 
AWE TARDI Y AWE NOCHI: PARCIALMENTE 
NUBLA | 
Y GENERALMENTE SECO 
DEN MARDUGA Y MAYAN: PARCIAMENTE 
NUBLA CU UN 
POSIBEL AWACERO PASAJERO 


TEMPERATURA MAXIMO 32 GRADO CEL- 
SIUS 

TEMPERATURA MINIMO 27 GRADO CEL- 
SIUS 

INDICE DI CALOR (HEAT INDEX) DEN Y 
ROND 
DI ORANAN DI MERDIA: 33 PA 38 GRADO 
CELSIUS 
UV INDEX: 12 
POTENCIAL DI AWACERO PA. ROXIMO 24 


1 MM OF MENOS; LOCA 


REGISTRACION DI TE 
DO CELSI 
AWACERO (MM) DEN UL 
PA 8AM): ©" 
PRONOSTICO DI TEMPO PA PROXIMO 3 
DIANAN: 
PARCIALMENTE NUBLA, STOFFERIG CU 
UN AWACERO PASAJERO. BIENTO LO TA 
MODERA TE BASTA FUERTE 
FOR DI DIRECCION OOST; FUERTETE 
DURO DEN RAFAGA. 
TEMPERATURA (GRADO CELSIUS) MAX / 
MIN LO TA: 32 / 27 

“All inclusive’ no ta e tipo 
di hotel mas ideal pa pro- 
move negoshi local, paso 
e huespednan por ricibi 
diferente servicio den e 
hotel “on site” mes. Di un 
banda, ta comprendibel 
dicon e tempo ey a scoge 
un ‘all inclusive’, pa moti- 
bo cu no tabatin suficiente 
comercio den San Nicolas 
pa sirbi e grupo grandi di 
cliente di e hotel. 

Pa hotel Secrets trece 
un “spin off positivo pa 
Aruba y specialmente pa 
e area pariba di brug, lo 
mester keda dialoga con- 
tinuamente cu gerente di 


Parlamentario Alvin Molina (MEP): 
Hotel Secrets mester ta beneficioso pa 
nos hendenan local 


hotel y departamentonan 
gubernamental concerni. 
Mi ta sumamente conten- 
to cu gerente di e hotel ta 
dispuesto pa colabora cu 
gobierno riba varios topi- 
co na bienestar di nos ciu- 
dadanonan. 

Un punto hopi importante 
ta e cuponan di trabou cu 
un hotel nobo lo bin cune. 
Mester percura pa mas 
tanto posibel nos hende- 
nan local haya e prome 
oportunidad pa ocupa e 
funcionnan den tur depar- 
tamento y riba tur nivel. 
Hendenan cu ya caba ta 
traha den sector hotelero 


na Noord, pero ta biba 
pariba di brug, pa nan tin 
e oportunidad pa traha 
cerca di cas, cu lo spaar 
nan algun ora pa dia y al- 
rededor di 400-500 florin 
mensualmente na trans- 
porte. 

Pesey, mi a haci un peti- 
cion na nos Minister di 
Labor Sr. Glenbert Croes 


pa organisa un “job fair” 
na San Nicolas. En con- 
exion cu esaki, varios re- 
union ya caba a tuma luga 
cu gerente di Secrets Ho- 
tel/Three Rivers, Minister 
Glenbert Croes, Depar- 
tamento di Labor, Ense- 
fiansa pa Empleo y oficina 
Edison Briesen. Tambe e 
peticion ta encera pa duna 

curso/training na esnan 
cu tin e deseo pa ocupa 
cierto funcion den hotel, 
pero kisas falta un tiki 
conocemento y/of exper- 
encia. Secrets ta e prome 
y ‘hopefully’ e ultimo ho- 
tel grandi pariba di brug. 
Nos tin cu percura pa e ta 
un proyecto beneficioso pa 
nos hendenan. 


Polis y ambulans a bay Uruguaystraat 
pa un homber di edad cu a bebe dimas 


Diabierna Santo atardi a 
drenta informe di cu tin 
un homber di edad benta 
abao den Uruguaystraat 
patras di Setar nan no sa 
si ela cay of nan lo a mal- 
trate, mesora a dirigi tan- 
to polis como ambulans na 
e sitio. 

Na yegada di e patruya a 
haya e homber di 88 afia 
benta abao y a laga ambu- 
lans bin controle. Despues 
di a control'e a bin haya sa 


y a dal abao 


cu ta bao influencia so e ta 
y polis a percura pa e ve- 


hiculo di transporte hiba e 
homber su cas. 


